- Colosas
- <
- 4
- >

4
1 ✡4.1: Efeso 6.9. Gamu ne nga gegalen, peksama bu' tumbayay niyu sek pedlekata su nga gulipen niyu. Peddelendem niyu ned duuni Gegalen niyu tu se dlangit.
Su ngak Pemandu'
2 Pegampu' amu se dlaun ne ngak panahun, bu' pekpetigaam amu seng megampu' amu duma sek pekpesalamat ri sed Diwata. 3 Sek sama nek panahun, pegampu' amu rema para senami, arun sud Diwata megbegay ri senami neng melengas ne kehigeyunan sek pegwali seng minsahiin metendeng seng mi'edlud ri ni Christ. Ay giin nini su keterengan tuma ma miperisuu run nemuun. 4 Rayun, pegampu' amu neng mekegasuyu sumala' se gembaya'u baalen, sek pebiyan neng mekelaru gupiya.
5 ✡4.5: Efeso 5.16. Mengme'alam amu ri sek pedleketubu' niyu ri seng metungenga'an ne nga gena' mektetu'u, bu' ndi' niyu pekula'ay su kada kehigeyunan neng me'asuy suk pektu'u niyu. 6 Kina'enlan ne suk pektuntul niyu kanunay melengas bu' mekepedleliyag, bu' kina'enlan mesuunan niyu pegendun peksembag se ginsaktu sung meksaak ri seniyu.
Su Ketapusan ne ngak Pengumusta
7 ✡4.7: Su Ngak Pimbaal 20.4; 2 Timoteo 4.12.✡4.7-8: Efeso 6.21-22. Suk pinetail ta nek pated ne si Tikicus, neng metinumanen neng mikterbahu bu' sama sesugu'en ri seg baalen ne Ginu'u, mekpesuun ri seniyu se dlaun ne nga gesuyan metendeng ri senaan. 8 Giin itu su keterengan nek piperiin'u giin seniyu, arun ndi' amu megules pebiyan sek pekpesuunen ri seniyu metendeng ri senami rini. 9 ✡4.9: Filemon 10-12. Tinendugan giin ni Onesimus, suk pinetail bu' metinumanen nek pated neng misakup ri se dlumpuk niyu. Megasuy ilan se dlaun ne ngag betang neng mihitabu rini. 10 ✡4.10: a Su Ngak Pimbaal 19.29; 27.2; Filemon 24. b Su Ngak Pimbaal 12.12, 25; 13.13; 15.37-39. Si Aristarcus, neng miperisu duma senaan, mingumusta ri seniyu, maa' run rema si Marcos, su gagunapu' ni Bernabe. (Mikerawat amu neng mandu' ne alimba'en si Marcos bu' mateng giin ri seniyu.) 11 Si Joshua, ne giningelanan neg Justos, mingumusta rema ri seniyu. Gilan telu ra keni su ngag Judeo neng mektetu'u sung migabang ri senaan sek pekterbahu para sek pedlegeri'an ned Diwata, bu' gembagel gupiya sung mi'abang nilan ri senaan.
12 ✡4.12: Colosas 1.7; Filemon 23. Mingumusta rema si Epafras, dlain nek sakup ri se dlumpuk niyu bu' sesugu'en ni Christ Jesus. Migampu' giin kanunay neng meletek para seniyu. Migandyu' giin ri sed Diwata neng mekpebilin amu siya neng meligen, metandeng, bu' mektuman gaid ri se keliyag ned Diwata. 13 Mekepemetuuru mismu neng mighagu' gupiya giin mekterbahu para seniyu bu' para se nga getaw sed Laodicea bu' seg Hierapolis. 14 ✡4.14: a 2 Timoteo 4.11; Filemon 24. b 2 Timoteo 4.10; Filemon 24. Mingumusta ri seniyu si Lucas suk pinetail ta ned duktur bu' si Demas.
15 Pengumusta niyu ami tu se ngang mektetu'u ri sed Laodicea bu' ri ni Nympha bu' se ngang mektetu'u neng mektipungan seg balain. 16 Dluwat niyu besaay sulat keni, siguru niyu ne gembasa rema ini tu sek simbaan sed Laodicea. Sek sama nek panahun, basa niyu suk sulat ne ngang mektetu'u neg buwat sed Laodicea para seniyu. 17 ✡4.17: Filemon 2. Bu' telu'ay niyu si Arkipus ne kina'enlan tubusenen gaid suk terbahu nek piniyal ne Ginu'u ri seniin. 18 Gaku' mismu, si Pablo, sung miksulat se ngak pengumusta keni. Ndi' niyu pedlingaway nek pinerisuu!
Su kepiya ned Diwata mperiin siya seniyu.
Rini ra gekteb.

- Colosas
- <
- 4
- >

✡4:1 4.1: Efeso 6.9.

✡4:5 4.5: Efeso 5.16.

✡4:7 4.7: Su Ngak Pimbaal 20.4; 2 Timoteo 4.12.

✡4:7 4.7-8: Efeso 6.21-22.

✡4:9 4.9: Filemon 10-12.

✡4:10 4.10: a Su Ngak Pimbaal 19.29; 27.2; Filemon 24. b Su Ngak Pimbaal 12.12, 25; 13.13; 15.37-39.

✡4:12 4.12: Colosas 1.7; Filemon 23.

✡4:14 4.14: a 2 Timoteo 4.11; Filemon 24. b 2 Timoteo 4.10; Filemon 24.

✡4:17 4.17: Filemon 2.

© 2011 WBT