- Pirayag
- <
- 5
- >

5
Su Dlinukut ne Kesulatan bu' sung Nati ne Karniru
1 ✡5.1: Ezra 2.9-10; Isaias 29.11. Rayun mi'ita'u suk sala ne dlinukut ne kesulatan riin se dlintu ne gemeg nung migingkud ri sek trunu; kesulatan keni duuning misulat rini sek seled bu' se gawas bu' pineketan seng mekepitu ne ngak peneket.*5.1 peneket: Binaal ini buwat se “dlunay” bu' binetang ini ri se gilid ne dlinukut ne kesulatan arun metekepan. 2 Bu' mi'ita'u ritu su ge'eman neg anghel neng mikpesuun ri seng mesekeg nek talu', “Ta' mai gembaya' medlekat se ngak peneket bu' megbeklat se dlinukut ne kesulatan?” 3 Ma'ad nda'iruni isan sala ritu se dlangit, awas rini seg benwa, awas sed diyalem rini seg benwa†5.3 sed diyalem rini seg benwa: sug benwa ne ngang minatay (enlengay niyu 1.18). neng mekepegbeklat se dlinukut ne kesulatan awas mekegenleng sek seleren nini. 4 Miksegawu gupiya tendeng ay nda'irun gaid isan sala neng mi'ita'u ne gembaya' megbeklat se dlinukut ne kesulatan awas sek pegenleng sek seleren nini. 5 ✡5.5: a Su Getaran se Dlaunan 49.9. b Isaias 11.1, 10. Rayun sala se nga geseg ritu miktalu' ri senaan, “Ndi'a peksegaw. Enlengay mu! Su Dliyun sek tribu ni Judah, su ge'eman ne gesalan ni David, mikeddaag bu' mekelekat sek pitu ne ngak peneket bu' mekebeklat se dlinukut ne kesulatan.”
6 ✡5.6: a Isaias 53.7. b Zacarias 4.10. Rayun mi'ita'u ritu sung Nati ne Karniru neng migindeg riin sek titenga' nek trunu, linibutan se gepaat nek tetubu' ne ngag binaal bu' ne nga geseg. Sung Nati ne Karniru maa' neng minayan na matay. Duunik pitu ne ngak sungain bu' pitu ne ngang mataan, ne giin suk pitu ne nga gispiritu ned Diwata nek sinugu' sek tibuuk neg benwa. 7 Bu' mikpegaud rayun sung Nati ne Karniru bu' inuwanen su dlinukut ne kesulatan buwat ri se dlintu ne gemeg nung migingkud riin sek trunu. 8 ✡5.8: Ngak Salmo 141.2. Seg binaalen na ini, su gepaat nek tetubu' ne ngag binaal bu' sud duwa' pulu' bu' paat ne nga geseg mindempug riin seng metungenga'an nung Nati ne Karniru. Salasala senilan mingguwit neg alpa bu' dya'ung neg bulawan neng mipenu' nek pelinaan, ne giin suk pegampu' nu nga getawan ned Diwata. 9 ✡5.9: Ngak Salmo 33.3; 98.1; Isaias 42.10. Bu' minlekanta ilan neg begu ne kanta:
“Gembaya'a sek peguwan se dlinukut ne kesulatan
bu' pedlekat se ngak peneketen.
Ay pinatay'a bu' pebiyan sed dugu' mu linekat mu su nga getawan para sed Diwata,
buwat se kada nek tribu, tinuntulan, getawan, bu' nasud.
10 ✡5.10: Exodo 19.6; Pirayag 1.6. Binaal mu ilan nek pari' neng menibeli ri se Gari' ned Diwata ta,
bu' medlegari' ilan riin seg benwa.”
11 ✡5.11: Daniel 7.10. Bu' migenlengu puli', bu' mirengeg'u su ngak talu' ne nga dlinibulibu ne ngag anghel! Midlibut ilan ri sek trunu duma se gepaat nek tetubu' ne ngag binaal, bu' ne nga geseg, 12 bu' minlekanta ilan seng mesekeg:
“Sung Nati ne Karniru nek pinatay mbaya'
dumawat se ga'em, se keratu', sek tinawan, bu'
sek sekeg, sek pegbasa, sed dengeg, bu' sek peksaya'!”
13 Bu' mirengeg'u su kada ne ngag binaal ritu se dlangit, rini seg benwa, sed diyalem neg benwa, bu' sed dagat—su dlaun ne ngak tetubu' ne ngag binaal ri se dlangit bu' benwa—bu' minlekanta ilan:
“Para seniin neng migingkud sek trunu bu' para seng Nati ne Karniru,
suk peksaya', pektamed, dengeg, bu' ga'em,
se genda'i gekteben!”
14 Su gepaat nek tetubu' ne ngag binaal minsembag, “Amen!” Bu' su nga geseg mindempug bu' minsimba.

- Pirayag
- <
- 5
- >

✡5:1 5.1: Ezra 2.9-10; Isaias 29.11.

*5:1 5.1 peneket: Binaal ini buwat se “dlunay” bu' binetang ini ri se gilid ne dlinukut ne kesulatan arun metekepan.

†5:3 5.3 sed diyalem rini seg benwa: sug benwa ne ngang minatay (enlengay niyu 1.18).

✡5:5 5.5: a Su Getaran se Dlaunan 49.9. b Isaias 11.1, 10.

✡5:6 5.6: a Isaias 53.7. b Zacarias 4.10.

✡5:8 5.8: Ngak Salmo 141.2.

✡5:9 5.9: Ngak Salmo 33.3; 98.1; Isaias 42.10.

✡5:10 5.10: Exodo 19.6; Pirayag 1.6.

✡5:11 5.11: Daniel 7.10.

© 2011 WBT